Rein Grabbi

Rein Grabbi (sündinud 1934 Tallinnas) on eesti kosmonautikainsener ja alpinist.

Rein Grabbi on kolonel Herbert Grabbi noorem poeg. Koos ema ja venna Hellar Grabbiga põgenes ta Tallinnast 1944. aasta septembris. Saksamaa põgenikelaagrist suundus ta USAsse. Ta lõpetas Stanfordi ülikooli magistrikraadiga lennukiehituse ja kosmosetehnika alal ja töötas paarkümmend aastat erafirmades (Sperry, TRW, Pasadena Jet Propulsion Laboratories) USA kosmoseagentuuri NASA heaks.Kajalood. Rein Grabbi: isa saatis president Pätsi igal pool Vikerraadio, 12. juuni 2021Vaba Eestlane, 2. mai 1985

Alpinistina on ta tõusnud kõigi Põhja- ja Lõuna-Ameerika tähtsamatele mäetippudele. 1987. aastal tõusis ta koos Jüri Tindiga Ecuadoris Chimborazo tippu. 1995. aastal tõusis ta esimese eestlasena Aconcagua tippu."Eestlased vallutavad Lõuna-Ameerika kõrgeima tipu" ERR, 13. oktoober 2004 Ta on tõusnud ka Kilimanjaro tippu.

1979. aastal külastas ta esimest korda pärast Eestist põgenemist taas Eestit. 2021. aasta seisuga elas ta Tallinnas.

 Viited 

Kategooria:Eesti insenerid
Kategooria:Eesti alpinistid
Kategooria:Stanfordi Ülikooli vilistlased
Kategooria:Eestlased Saksamaal
Kategooria:Korporatsioon Rotalia liikmed
Kategooria:Eestlased Ameerika Ühendriikides
Kategooria:Sündinud 1934